**Date 03/11/2016**

**Drejtuar :**

Kreditorëve të shoqërisë “Volalba” sh.p.k

**Për dijeni**

**Znj. Rezarta Mataj**

Gjygjtare në Gjykatën e Shkallës së Parë Tirane **OBJEKTI:**

1. **Për marrjen e vendimit nga komiteti i kreditorëve për mënyrën e shitjes së masës së falimentimit të shoqërisë “Volalba” sh.p.k**

***Të nderuar,***

Në zbatim të detyrave caktuara nga Gjykata e Rrethit Gjyqësor Tiranë në seancën e dates. 31.10.2016 mbi vazhdimin e procedurave të falimentit, relatoj se kuadri ligjor në fuqi parashikon këto mënyra shitje.

Mënyrat e shitjes së masës së falimentit relatohen në "Standartet Kombëtare për Administrimin e Masës së Falimentit" miratuar me VKM nr. 124 datë. 06.12.2013.

Konkretisht këto procedurat parashikohen në Standartin Nr. 5 të "Standarteve Kombëtare për Administrimin e Masës së Falimentit" miratuar me VKM nr. 124 datë. 06.12.2013 ku janë parashikuar 3 mënyra shitjes si "Shitja me Ankand të hapur", "Shitja nga mbledhja e ofertave publike" dhe "Shitja nga marrëveshja e drejtpërdrejtë" sic referohet në pikat V, VI dhe VII të Standartit Nr. 5.

Duke u nisur nga specifikat që paraqesin asetet të cilat për nga natyra janë të luajtshme dhe të paluajtshme propozimet e mia janë si vijon:

1. Lidhur me pasuritë e luajtshme konsideroj se mënyra më e favorshme e shitjes do të ishte me "Shitje nga marrëveshja e drejtpërdrejtë". Këtë propozim e bazoj në faktin se si përsa i përket këtyre aseteve interesi kufizohet tek subjekte (persona fizikë apo juridikë) specifikë që mund të paraqesin interes, kryesisht në prodhimin e tullave. Nga ana tjetër për nga vetë vlera që paraqet sejcili aset do të ishte rritje e konsiderueshme e kostove të shitjes nëse do të zbatohej një nga dy mënyrat e tjera të shitjes, kur konsiderohet shpallja në gazetë dy herë, periudha e njoftimeve etj. Pra për nga vetë natyra dhe gjendja e këtyre aseteve konsideroj si mënyrën më të përshtatshme "Shitje nga marrëveshja e drejtpërdrejtë”.
2. Lidhur me pasuritë e paluajtshme konsideroj si më të favorshme "Shitjen me Ankand të hapur", ose "Shitja nga mbledhja e ofertave publike". Megjithatë konsideroj se "Shitja nga mbledhja e ofertave publike" është më pozitive pasi shmang pjesën e kalimit nga njëri ankand në tjetrin që çon në uljen e çmimit të aseteve.

Përfundimisht, në zbatim të kuadrit ligjor dhe detyrave caktuara nga gjykata me vendimin si më lart përmendur mbetem në pritje të vendimit nga ana e komitetit të kreditorëve për të vendosur mënyrën e shitjes së masës së falimentit në pjesë.

Duke Ju falenderuar për mirëkuptimin.

**Me Respekt,**

Shpresa BREÇANI

Administratore Falimenti

License nr. 9